Diari Oficial de la Generalitat Valenciana


Sumari del DOGV 3942, del 19-02-2001 (2001/1191)

ORDRE de 5 de febrer de 2001, de la Conselleria de Benestar Social, per la qual es fa pública la convocatòria de beques per a la realització de cursos d'idiomes en països de la Unió Europea (Eurocursos 2001).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3942

Data del DOGV
:   19-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1191


Data del document
:   05-02-2001

Organisme emissor
:   Conselleria de Benestar Social

Tipus de document
:   Ordre

Descriptors 

:   * Anglaterra
    * assignació per estudis
    * jove
    * ajuda pública
    * suport econòmic
    * França
    * Irlanda

ORDRE de 5 de febrer de 2001, de la Conselleria de Benestar Social, per la qual es fa pública la convocatòria de beques per a la realització de cursos d'idiomes en països de la Unió Europea (Eurocursos 2001). [2001/1191]
  
En vista de la configuració de la Unió Europea, la Conselleria de Benestar Social considera que cal facilitar als jóvens el coneixement d'idiomes i de països del nostre entorn europeu, tot contribuint al perfeccionament de la llengua mitjançant l'estada als països d'origen, i també a la formació cultural dels jóvens residents a la Comunitat Valenciana.
  
Per tal d'afavorir el desenvolupament integral dels jóvens, i contribuir que respecten la diversitat cultural, i també per tal de facilitar-ne la inserció laboral i social, la Conselleria de Benestar Social promou l'aprenentatge dels idiomes anglés, francés i alemany, a la República d'Irlanda, el Regne Unit de la Gran Bretanya, França i Alemanya.
  
Les beques per a l'estada i per a la realització dels cursos als països esmentats es fruiran durant l'estiu de 2001, i estan adreçades a alumnes d'ensenyaments mitjans ja iniciats en l'estudi d'idiomes als seus centres escolars o a les escoles oficials d'idiomes.
  
A fi de minimitzar els desplaçaments dels sol·licitants, per a aquesta Convocatòria, la Conselleria de Benestar Social, a través de l'Institut Valencià de la Joventut (IVAJ), i la Conselleria de Cultura i Educació han adoptat les mesures oportunes perquè puguen presentar, de forma addicional als mitjans convencionals, les sol·licituds i confrontar la documentació exigida en els centres educatius públics dependents de la Conselleria de Cultura i Educació en què estiguen matriculats.
  
Per això, i en virtut de les atribucions que em confereix l'art. 35 de la Llei 5/1983, de 30 de desembre, de Govern Valencià, i d'acord amb el que estableix l'article 47.11 del Decret Legislatiu de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat Valenciana,
  
ORDENE
  
Primer
  
Fer pública la convocatòria de les beques per a la realització de cursos d'idiomes en països de la Unió Europea durant el pròxim estiu de 2001, i aprovar les bases que han de regir la dita convocatòria, que s'inclouen com a annex I.
  
Segon
  
Aprovar la despesa, a càrrec del pressupost de l'exercici 2001 de l'Institut Valencià de la Joventut, que ascendirà a un màxim de 540.760.230,- pessetes, que s'abonaran directament a les empreses que resulten adjudicatàries del contracte.
  
Tercer
  
La Direcció General de l'IVAJ és l'òrgan competent per a la resolució d'aquesta convocatòria.
  
DISPOSICIONS FINALS
  
Primera
  
S'autoritza la Direcció General de l'Institut Valencià de la Joventut perquè, en l'àmbit de les seues competències, adopte les mesures i les instruccions necessàries per al desplegament i aplicació d'aquesta ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre les persones interessades podran interposar, potestativament, recurs de reposició davant de la Conselleria de Benestar Social en el termini d'un mes, o bé recurs contenciós administratiu davant del Tribunal Superior de Justícia de la Comunitat Valenciana en el termini de dos mesos. Ambdós terminis comptadors a partir de l'endemà de la publicació d'aquesta ordre.
  
València, 5 de febrer de 2001
  
El conseller de Benestar Social,
  
RAFAEL BLASCO I CASTANY
  
ANNEX I
  
Primera. Convocatòria
  
1. Es fa pública la convocatòria de les següents beques per a la realització de cursos d'idiomes a l'estranger:
  
Beques Idioma País Durada Període
  
350 Anglés R. Irlanda 4 setmanes Juliol 2001
  
400 Anglés R. Irlanda 4 setmanes Agost 2001
  
400 Anglés Regne Unit 4 setmanes Juliol 2001
  
100 Francés França 4 setmanes Juliol 2001
  
15 Alemany Alemanya 4 setmanes Juliol 2001
  
2. Si en algun dels idiomes que preveu la convocatòria no es cobriren totes les places, el director general de l'IVAJ podrà cancel·lar l'activitat en el dit idioma o opció. En aquest cas, s'adjudicaria una plaça a cada becari en l'opció següent de les sol·licitades. Si això no és possible, es procediria a la reserva d'una plaça per a la convocatòria següent, tot respectant l'ordre de preferència determinat per la persona sol·licitant en la seua instància.
  
2.1. Posat que qualsevol dels cursos previstos no poguera dur-se a terme per causes no imputables als becaris, aquests només tindran dret a la devolució de la quota que hagueren abonat, si esqueia.
  
3. El programa oferit consistirà en:
  
3.1 Cursos, impartits per professors natius i titulats, amb 20 hores de classe setmanals, principalment pràctiques.
  
3.2 Realització d'activitats socioculturals que afavorisquen la participació intercultural amb la resta d'estudiants, i també el coneixement dels costums i tradicions tant del país com de la regió, i altres de caràcter esportiu.
  
3.3. Estada en famílies natives, en règim de pensió completa.
  
3.4. En acabar el curs, cada participant en rebrà un certificat de realització.
  
3.5. Tots els cursos inclouen assegurança de malaltia i d'accident durant el viatge i l'estada.
  
3.6. Els desplaçaments des de la Comunitat Valenciana fins al lloc de destinació on es realitze el curs es faran per via aèria o terrestre.
  
3.7. Durant tot el curs, es proporcionarà als becaris assistència tècnica permanent per personal bilingüe.
  
3.8. El programa no inclou diners de butxaca per a despeses personals ni allotjament en habitacions individuals.
  
Segona. Beneficiaris i sol·licitants de la beca
  
1. Podran sol·licitar beques per a la realització de cursos d'idiomes a l'estranger les persones que complisquen els requisits següents:
  
1.1. Que residisquen a la Comunitat Valenciana.
  
1.2. Que siguen menors de 20 anys.
  
1.3. Que estiguen matriculades per primera vegada en el curs acadèmic 2000/2001, en un centre escolar radicat a la Comunitat Valenciana, i en algun curs dels que tot seguit s'enumeren, sempre que continguen com a assignatura l'idioma o idiomes sol·licitats. Aquest requisit d'idioma no s'exigirà als alumnes que s'acullen a allò que preveu l'apartat 1.5 d'aquesta base. Els cursos són els següents:
  
- Curs d'Orientació Universitària
  
- Primer o Segon de Batxillerat
  
- Formació Professional de segon grau
  
- Cicles formatius de Grau Mitjà
  
1.4. Que hagen realitzat qualsevol curs oficial durant l'any acadèmic 1999/2000 i que cada sol·licitant complisca els requisits següents:
  
a) Que haja realitzat el curs de forma completa, per primera i única vegada. Si per circumstàncies excepcionals degudament justificades, s'haguera deixat transcórrer algun any acadèmic sense accedir a un nou curs, aquest apartat s'exigirà respecte de l'últim curs realitzat.
  
b) Que haja aprovat totes les assignatures, excepte quan siga d'aplicació l'ordre de 23/4/93 de la Conselleria de Cultura, Educació i Ciència sobre avaluació en l'Educació Secundària Obligatòria; en aquest cas es puntuarà amb zero punts l'assignatura en què haja obtingut la nota d'insuficient.
  
c) Sense perjuí del que s'ha dit abans, la nota mitjana mínima de l'expedient acadèmic de l'any 1999/2000 haurà de ser ?bé' o ?sis', segons la conversió numèrica que preveu la base sisena d'aquesta ordre.
  
d) Que s'haja estudiat l'idioma o idiomes sol·licitats, exceptuant el que preveu l'apartat 1.5 d'aquesta base, i que s'hi haja obtingut com a mínim la nota de ?notable' o ?set', segons la conversió numèrica de la base sisena d'aquesta ordre.
  
1.5. En el cas d'optar a les beques de francés i/o d'alemany, els estudiants d'escoles oficials d'idiomes, a més de complir els requisits 1.1, 1.2, 1.3 i 1.4 anteriors, hauran d'estar matriculats, en l'actual curs 2000/2001, en una escola oficial d'idiomes en l'idioma o idiomes sol·licitats, i hauran de tindre-hi algun curs aprovat del mateix idioma, amb una qualificació mínima de notable, en l'últim curs realitzat.
  
2. Els sol·licitants hauran de reunir els requisits que fixen els punts 1.1, 1.2 i 1.3 de l'apartat anterior quan acabe el termini de presentació de sol·licituds.
  
Tercera. Sol·licituds i documentació
  
1. La persona sol·licitant haurà de presentar un únic imprés de sol·licitud (el que s'inclou com a annex II), en el qual triarà, entre les diverses opcions lingüístiques que s'indiquen en l'apartat 1 del dit imprés, aquelles que li interessen, tot marcant un ordre de preferència i sempre que reunisca els requisits exigits per a cada opció. La persona sol·licitant s'exclourà d'aquelles opcions que no assenyale.
  
2. La documentació que juntament amb l'imprés anterior hauran d'aportar les persones participants, mitjançant originals o fotocòpies confrontades, serà la següent:
  
2.1. DNI o passaport.
  
2.2. Certificat d'empadronament en un municipi de la Comunitat Valenciana.
  
2.3. Justificació de residència legal a l'Estat espanyol en el cas d'estrangers.
  
2.4. Certificat acreditatiu d'estar matriculat en el curs acadèmic 2000/2001 en algun dels cursos que assenyala en la base segona, punt 1.3, el model del qual s'inclou com a annex III.
  
2.5. Certificat de les notes obtingudes en el curs acadèmic 1999/2000, expedit pel centre en què s'hagueren cursat els dits estudis, el model del qual s'inclou com a annex IV.
  
2.6. En els casos d'estudiants d'escoles oficials d'idiomes, a més de tot el que s'ha assenyalat en els punts anteriors:
  
a) Certificat d'estar matriculat en una escola oficial d'idiomes, en el curs 2000/2001 en l'idioma o idiomes francés o alemany sol·licitats.
  
b) Certificat expedit per l'escola oficial d'idiomes corresponent, en què conste la nota obtinguda en l'últim curs aprovat en els idiomes francés i/o alemany.
  
3. A més a més, a l'efecte de la valoració dels mèrits quant a la situació econòmica, per tal de ser puntuats, la persona sol·licitant haurà d'aportar la documentació acreditativa següent:
  
3.1. Certificat/s de defunció, pel que fa a allò que preveu la base sisena, apartat 4, lletres a) i b) .
  
3.2. Fotocòpia confrontada de la o les declaracions de l'impost sobre la renda de les persones físiques de l'exercici 1999 de tots els membres de la unitat familiar, segons el que disposa la Llei 40/1998, de 9 de desembre, de l'Impost sobre l'IRPF i reglament aplicable, en concret la caràtula o full inicial número 1 en què figuren el/s declarant/s, altres membres de la unitat familiar i altres membres amb dret a deducció, i el full de liquidació en què apareix el concepte ?base imposable regular?, a què fa referència la base sisena, apartat 4, lletra c).
  
3.3. Formaran una unitat familiar independent aquells fills menors que, amb el consentiment dels pares, visquen independentment. En aquest cas, el sol·licitant que al·legue la seua independència familiar i econòmica, siga quin siga el seu estat civil, haurà d'acreditar fefaentment aquesta circumstància, el seu domicili, i també la titularitat o lloguer de l'habitatge, si escau, i els mitjans econòmics de què dispose. Si no justifica suficientment aquests punts, no serà puntuat.
  
3.4. Si no s'haguera presentat la o les anteriors declaracions per no estar-hi obligat/s, s'haurà d'aportar:
  
a) L'imprés que s'inclou com a annex V a aquesta ordre, degudament emplenat.
  
b) Certificat d'ingressos expedit per l'Agència Estatal de l'administració Tributària de tots els membres de la unitat familiar.
  
3.5 Sentència, en els supòsits de divorci o separació legal, a l'efecte d'acreditar els membres components de la unitat familiar segons el que disposa l'article 68 de la Llei 40/1998, de 9 de desembre, de l'Impost sobre l'IRPF i reglament aplicable, a què fa referència la base sisena, apartat 4, lletra c).
  
4. El termini de presentació de sol·licituds serà de 20 dies a partir de l'endemà de la publicació d'aquesta ordre en el Diari Oficial de la Generalitat Valenciana.
  
5. Les sol·licituds, dirigides a l'Institut Valencià de la Joventut, es podran presentar al Registre General de l'IVAJ a València, als registres de les unitats territorials de l'IVAJ a Alacant i a Castelló, i a tots els llocs que recull l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
6. Addicionalment a les formes de presentació que preveu l'apartat anterior, les persones interessades podran presentar les sol·licituds inicials i la documentació exigible als centres educatius públics, directament dependents de la Conselleria de Cultura i Educació, en què es troben matriculades d'acord amb les normes següents:
  
a) Presentació per part de les persones interessades:
  
En el moment en què s'entregue la sol·licitud a la Secretaria del centre, es segellarà i es datarà en l'espai reservat a l'efecte, i la documentació que s'hi adjunte es confrontarà amb els originals aportats.
  
En cap cas els centres no arreplegaran ni segellaran sol·licituds o documentació presentades una vegada acabat el termini de presentació.
  
b) Remissió per part dels centres educatius a l'IVAJ:
  
Quan es considere adient pel volum de sol·licituds rebudes, i, en tot cas, l'endemà de la data d'acabament del termini de presentació de sol·licituds, la Direcció del centre certificarà una relació de les sol·licituds presentades tot indicant nom, cognoms i núm de DNI de les persones sol·licitants, com també la data de presentació.
  
Immediatament, el/la director/a o secretari/ària del centre compareixerà personalment als serveis centrals o a les unitats territorials de l'IVAJ per tal de lliurar, als respectius registres, l'esmentat certificat acompanyat de totes les sol·licituds i la resta de documentació.
  
En tot cas, aquest lliurament s'ha de realitzar abans de cinc dies naturals comptadors a partir de l'endemà de la data d'acabament del termini de presentació. En cas contrari, les sol·licituds seran excloses per presentades fora de termini.
  
No obstant això, la documentació que es poguera requerir a les persones interessades en fase d'esmena no es podrà presentar als centres educatius, sinó que es trametrà directament a l'IVAJ a través de qualsevol dels mitjans convencionals que preveu la Llei 30/1992, de Règim Jurídic de les Administracions Públiques i del Procediment Administratiu Comú.
  
Quarta. Rectificacions. Esmenes i millores
  
Si la sol·licitud presentada per la persona sol·licitant, dins del termini d'aquesta convocatòria, no reunira tota la documentació requerida i relacionada en la base tercera, la persona interessada disposarà d'un termini de deu dies per a esmenar la falta i presentar els documents requerits; en cas contrari, es considerarà que ha desistit de la seua petició, després de la resolució que prèviament s'haurà de dictar en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinquena. Exclusions i incompatibilitats
  
1. Es consideraran desestimades les sol·licituds d'aquells alumnes que no complisquen algun o alguns dels requisits inclosos en la base segona d'aquesta ordre.
  
No podran accedir a aquestes beques les persones que hagen gaudit d'alguna beca d'idiomes a l'estranger concedida per la Conselleria de Cultura i Educació de la Generalitat Valenciana o per qualsevol altra institució pública. En el cas d'obtindre una altra beca o beques, gaudible/s al llarg de l'any 2001, de característiques semblants a l'oferida en aquesta convocatòria, no es podrà gaudir d'aquesta conjuntament amb cap altra o altres. Amb aquesta finalitat, l'Institut Valencià de la Joventut es reserva la facultat de contrastar les dades aportades per cada persona sol·licitant amb les que es troben a les administracions públiques.
  
2. Cas que l'administració detectara, en qualsevol moment del procediment, falsedat en les dades de la persona sol·licitant o en la documentació aportada, es procedirà a la revocació de la beca. Si ja se n'ha gaudit, es reclamarà l'import de la beca concedida i s'iniciaran les accions que es consideren oportunes.
  
Sisena. Valoració de sol·licituds
  
1. La valoració, per a cada una de les opcions previstes en la base primera, es farà per l'ordre que resulte de sumar la puntuació acadèmica i la puntuació econòmica.
  
2. La puntuació acadèmica s'obtindrà sumant a la nota mitjana aritmètica de l'any anterior:
  
a) la nota final de cada idioma o idiomes a què s'opte, o
  
b) la nota obtinguda a l'escola oficial d'idiomes en l'últim curs aprovat, en cada idioma sol·licitat, en el cas d'optar a les beques previstes per a aquests estudiants.
  
3. La conversió a escala numèrica de les notes es realitzarà tot aplicant a les qualificacions expressades les puntuacions següents:
  
Suficient o apte: 5 punts
  
Bé: 6 punts
  
Notable: 8 punts
  
Excel·lent: 10 punts
  
Si les qualificacions s'expressen en forma quantitativa, la conversió numèrica es realitzarà segons les equivalències següents:
  
5 - 5,9: 5 punts
  
6 - 6,9: 6 punts
  
7 - 8,9: 8 punts
  
9 - 10: 10 punts
  
4. La puntuació econòmica s'obtindrà de la manera següent:
  
a) Si el sol·licitant és orfe, 1 punt.
  
b) Si el sol·licitant és orfe absolut, 2 punts.
  
c) Si la suma de la o les bases imposables de la declaració o declaracions de l'impost sobre la renda de les persones físiques o declaració responsable que s'inclou en l'annex V a aquesta convocatòria, dividida pel nombre de persones que s'hi detalle, es troba dins de cada un dels nivells següents, s'atorgarà la puntuació que s'especifica:
  
a partir de 2.400.001 0 punts
  
fins a 2.400.000 1 punt
  
- 2.300.000 2 punts
  
- 2.200.000 3 punts
  
- 2.100.000 4 punts
  
- 2.000.000 5 punts
  
- 1.900.000 6 punts
  
- 1.800.000 7 punts
  
- 1.700.000 8 punts
  
- 1.600.000 9 punts
  
- 1.036.009 10 punts
  
- 1.920.129 12 punts
  
- 1.652.135 14 punts
  
- 1.438.177 16 punts
  
- 1.042.702 18 punts
  
- 1.017.678 20 punts
  
- 674.750 22 punts
  
- 915.607 24 punts
  
- 514.766 26 punts
  
- 135.044 27 punts
  
- 121.002 28 punts
  
- 738.949 29 punts
  
- 812.151 30 punts
  
5. Si es produeixen empats, les beques s'adjudicaran d'acord amb els criteris següents:
  
5.1. La major nota en l'idioma sol·licitat.
  
5.2. La major nota acadèmica global.
  
5.3. La major puntuació en l'apartat a què fa referència la base sisena, punt 4, lletra c).
  
5.4. La lletra inicial del primer cognom. La lletra d'inici a partir de la qual es comptarà per al desempat s'establirà per sorteig que es celebrarà a l'IVAJ.
  
Setena. Selecció
  
1. La Comissió de Valoració estarà formada per cinc persones al servei de l'administració Valenciana, designats pel director general de l'IVAJ.
  
2. Aquesta Comissió ajustarà el seu funcionament a allò que estableix la Llei 30/l992, de 26 de novembre, de Règim Jurídic de les Administracions Públiques i del Procediment Administratiu Comú.
  
Huitena. Adjudicació
  
1. Les beques s'adjudicaran per ordre de puntuació, d'acord amb la base sisena d'aquesta ordre. Els sol·licitants que, malgrat reunir tots els requisits, no hagueren obtingut beca, quedaran en llista d'espera en cada un dels idiomes sol·licitats. Les baixes dels adjudicats s'aniran cobrint per ordre de puntuació.
  
2. El termini per a resoldre la convocatòria serà de tres mesos, a partir de l'endemà de la publicació d'aquesta ordre.
  
3. El silenci administratiu s'entendrà negatiu.
  
Novena. Notificació d'adjudicacions
  
1. Les adjudicacions es notificaran a totes les persones sol·licitants que hagueren obtingut beca.
  
2. Es publicarà, als taulers d'anuncis de l'IVAJ (Alacant, Castelló i València), la llista dels sol·licitants que queden en llista d'espera, tot indicant-n'hi puntuació i número d'ordre.
  
3. Les denegacions de beques es notificaran amb els motius que van donar lloc a la denegació.
  
Deu. Obligacions dels beneficiaris
  
1. Cada adjudicatari d'una beca estarà obligat a abonar la quantitat de 43.000,- PTA en concepte de quota. En la notificació d'adjudicació s'establirà el procediment i el termini de pagament.
  
2. La persona becada està obligada a realitzar l'activitat que ha motivat la concessió de la beca durant el període d'aprofitament i a complir les obligacions específiques d'aquesta convocatòria.
  
3. La no-presentació al lloc d'eixida del viatge sense causa justificada serà considerada com a incompliment de l'activitat, amb l'efecte que preveu el punt 5 d'aquesta base.
  
4. La interrupció del compliment de l'activitat per part del becari per causes justificades, però no cobertes dins de la pòlissa d'assegurances, suposarà que aquest es farà càrrec personalment de les despeses que s'hi pogueren ocasionar, com ara les de transport per tornada anticipada.
  
5. Posat que tal interrupció no estiguera degudament justificada a juí de l'IVAJ, i després de donar audiència a la persona interessada, el becari haurà de sufragar tota la resta de despeses que s'hi pogueren originar.
  
6. L'IVAJ no es farà responsable de les pernoctacions fora del lloc de residència durant el curs, de les eixides ni de les diverses activitats que les persones becades pogueren dur a terme per iniciativa pròpia. Els danys que, en el desplegament de les seues actuacions particulars, es pogueren causar a tercers hauran de ser assumits pels propis becaris o, en el cas de menors d'edat, pels seus representants legals.
  
Onze. Modificacions de període, renúncies i devolucions
  
1. Per motius de força major, accident o malaltia greu, degudament justificats, l'IVAJ podrà, a sol·licitud de la persona interessada, canviar el període adjudicat en el cas que hi haguera plaça vacant al mes, en l'idioma i al país sol·licitat.
  
2. Cas que no és possible la realització del curs dins del mateix any, es podrà reservar una plaça a càrrec de la convocatòria següent.
  
3. Igualment, es podrà autoritzar la incorporació i/o tornada del curs en dates distintes a les generals, sempre que no supose més de 5 dies de pèrdua d'activitats. Les despeses que originen aquestes variacions seran a càrrec del becari.
  
4. En cas de renúncia, voluntària o per força major, d'un/a becari/a durant la primera setmana d'estada al país de destinació, l'IVAJ podrà substituir la vacant deixada amb la persona que es trobe en primer lloc en la llista d'espera de la destinació i idioma corresponent. L'estudiant s'haurà de fer càrrec per si mateix de la reserva, de la gestió i del pagament del viatge d'anada al país de destinació, però quedarà exempt del pagament de la quota.
  
5. Procedirà la devolució del total de la quota abonada pel becari sempre que renuncie a la beca mitjançant escrit dirigit a l'IVAJ i en siga possible la substitució pel sol·licitant corresponent de la llista d'espera. En cas de renúncia una vegada començat el curs, no procedirà la devolució de quota i el renunciant es farà càrrec de la gestió i de les despeses del viatge de retorn a la Comunitat Valenciana des del país de destinació.
  
6. En cas de força major que impossibilite la incorporació al curs, es procedirà a la devolució de la quota abonada.
  
7. Una vegada que la persona interessada s'incorpore a l'activitat no procedirà la devolució ni la minoració de la quota abonada.
  
Dotze. Autorització a contrastar informació tributària